**Grozījumi likumā “Par nodokļiem un nodevām”**

Izdarīt likumā “Par nodokļiem un nodevām” (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241., 254. nr.; 2017, 5., 75., 124., 128., 156., 236., 242. nr.; 2018, 36., 197., 225. nr.; 2019, 10., 75., 118. nr.) šādus grozījumus:

1.  Izteikt 7.2 panta trešo daļu šādā redakcijā:

“(3)  Šā panta pirmajā un otrajā daļā minētais neattiecas uz gadījumiem, kad fiziskā persona, kas neveic saimniecisko darbību un kura ir Valsts ieņēmumu dienesta elektroniskās deklarēšanas sistēmas lietotāja, norādījusi dokumenta citu paziņošanas veidu.”

2.  Papildināt I. nodaļu ar 7.3pantu šādā redakcijā:

“**7.3pants. Iesnieguma iesniegšanas kārtība Valsts ieņēmumu dienestam**

Nodokļu maksātājs iesniedz Valsts ieņēmumu dienestam iesniegumu, izmantojot Valsts ieņēmumu dienesta elektroniskās deklarēšanas sistēmu, ja konkrētajā normatīvajā aktā nav noteikta iesnieguma cita iesniegšanas kārtība. Iesniegumam ir juridisks spēks arī tad, ja tas nesatur rekvizītu “paraksts”.”

3.  15. pantā:

izslēgt pirmās daļas 3. punkta otro teikumu;

izslēgt pirmās daļas 4.1 un 10. punktu;

izteikt pirmās daļas 12. punkta pirmo teikumu šādā redakcijā:

“nodrošināt nodokļu administrācijai piekļuvi jebkurai papīra formā un elektroniskā veidā apstrādātajai un glabātajai ar saimniecisko darbību saistītajai informācijai un datu nesējiem, kā arī citai informācijai, kas ietekmēja vai varēja ietekmēt nodokļu aprēķinu un nomaksu, kā arī nodrošināt iespēju nodokļu administrācijai no attiecīgā datu nesēja nolasīt kontroles pasākumu veikšanai nepieciešamos ar saimniecisko darbību saistītos datus, iegūstot funkcionāli identisku attiecīgā datu nesēja kopiju.”;

aizstāt otrās daļas 2. punktā vārdus “bet, ja nodokļu maksātājs ir mikrouzņēmuma darbinieks, – grāmatiņa iesniedzama mikrouzņēmumā” ar vārdiem “izņemot mikrouzņēmuma darbinieku;”;

izslēgt otrās daļas 3. punktu;

izteikt otrās daļas 5. punktu šādā redakcijā:

“5) normatīvajos aktos noteiktajā kārtībā un noteiktajos gadījumos reģistrēties kā nodokļu maksātājam Valsts ieņēmumu dienestā;”;

aizstāt trešās daļas 3. un 4. punktā vārdus “vietējā (pēc juridiskās adreses) nodokļu administrācijas institūcija” (attiecīgā locījumā) ar vārdiem “Valsts ieņēmumu dienests” (attiecīgā locījumā).

4.  Papildināt 15.1pantu ar 5.1daļu šādā redakcijā:

“(51) Valsts ieņēmumu dienests lēmumu par šā panta septītajā daļā noteiktajā kārtībā reģistrēto nodokļu maksātāju un nodokļu maksātāju struktūrvienību paziņo publiski pieejamā datubāzē (reģistrā), par to izdarot ierakstu. Ar attiecīgā ieraksta izdarīšanas datumu nodokļu maksātājs un nodokļu maksātāja struktūrvienība ir uzskatāma par reģistrētu Valsts ieņēmumu dienesta Nodokļu maksātāja reģistrā. Valsts ieņēmumu dienests lēmumu par izmaiņu veikšanu nodokļu maksātāja reģistrācijas datos, lēmumu par atteikumu reģistrēt nodokļu maksātāju vai veikt izmaiņas reģistrācijas datos paziņo šā likuma 7.2pantā noteiktajā kārtībā.”

5.  16. panta pirmajā daļā:

aizstāt 6. punktā vārdus “nodokļu administrācijai iesniegumu par nodevu samaksas pārskatīšanu” ar vārdiem “nodevu administrācijai iesniegumu par nodevu samaksas pārskatīšanu, ja normatīvajos aktos nav noteikts citādi, savukārt nodokļu administrācijai –”;

izslēgt 7. punktu.

6.  18. pantā:

aizstāt pirmās daļas 22. punktā vārdus “fiziskajām personām, kas veic saimniecisko darbību” ar vārdiem un skaitli “šā likuma 15.1 panta septītajā daļā noteiktajā kārtībā Valsts ieņēmumu dienesta Nodokļu maksātāju reģistrā reģistrētajiem nodokļu maksātājiem un nodokļu maksātāju struktūrvienībām”;

papildināt pirmo daļu ar 33. un 34. punktu šādā redakcijā:

“33) lai veicinātu komercdarbības vides drošību, godīgu konkurenci un labprātīgu nodokļu (nodevu) saistību izpildi, nodrošināt publiski pieejamu informāciju par juridiskajām personām, kurām datu atbilstības pārbaudes un nodokļu revīzijas (audita) rezultātā aprēķināti un nav labprātīgi samaksāti papildu maksājumi budžetā vai konstatēta no budžeta atmaksājamās summas nepamatota palielināšana, izņemot, ja papildu noteikto maksājumu samaksas termiņš saskaņā ar šā likuma 24. panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos. Publicējot minēto informāciju, norāda juridiskās personas nosaukumu un reģistrācijas numuru, datu atbilstības pārbaudes un nodokļu revīzijas (audita) rezultātā pieņemtā lēmuma spēkā stāšanās datumu, konstatēto nepamatoti palielināto no budžeta atmaksājamo vai papildus aprēķināto maksājuma veidu un apmēru, aprēķināto nokavējuma naudas un uzliktā soda naudas apmēru, kā arī informāciju, vai lēmums ir pārsūdzēts tiesā. Minētā informācija ir publiski pieejama tikai pēc tam, kad attiecīgais lēmums kļuvis neapstrīdams vai ir pārsūdzēts tiesā, un tā darbība nav apturēta, līdz brīdim, kamēr lēmums savu spēku ir zaudējis;

34) lai veicinātu normatīvajos aktos noteikto nodokļu maksātāju pienākumu izpildes nodrošināšanu, komercdarbības vides drošību, godīgu konkurenci un labprātīgu nodokļu (nodevu) saistību izpildi – nodrošināt publiski pieejamu mikrouzņēmumu nodokļa maksātāju vienoto datubāzi (reģistru).”;

izteikt sestās daļas ievaddaļu un 1. punktu šādā redakcijā:

“(6) Šā panta pirmās daļas 22. punktā minētajā datubāzē esošā informācija par fiziskajām personām, kas reģistrētas Valsts ieņēmumu dienesta Nodokļu maksātāju reģistrā, ir pieejama normatīvajos aktos noteikto nodokļu maksātāju pienākumu izpildes nodrošināšanai, saimnieciskās darbības vides drošības, godīgas konkurences un labprātīgas nodokļu (nodevu) saistību izpildes veicināšanai. Šā panta pirmās daļas 22. punktā minētajā datubāzē, ievadot attiecīgā nodokļu maksātāja nosaukumu un reģistrācijas kodu vai fiziskās personas vārdu, uzvārdu un reģistrācijas kodu, var saņemt šādu informāciju:

1) datums, kad nodokļu maksātājs vai nodokļu maksātāja struktūrvienība reģistrēta Valsts ieņēmumu dienesta Nodokļu maksātāju reģistrā vai izslēgta no minētā reģistra;”.

7.  22. pantā:

aizstāt pirmās daļas 3. punktā vārdu un skaitli “un 30.” ar skaitļiem un vārdu “30., 33. un 34.”;

izslēgt pirmās daļas 4. punktu;

papildināt pirmo daļu ar 6.punktu šādā redakcijā:

“6) gadījumos, kad nodokļu maksātājs publiski izplatījis nepatiesas ziņas par nodokļu administrācijas veiktajiem nodokļu administrēšanas vai nodokļu kontroles pasākumiem, vai citiem nodokļu maksātāja tiesību ierobežojošiem līdzekļiem, – nodokļu administrācijas rīcībā esošo informāciju par nodokļu maksātājam veiktajiem nodokļu administrēšanas vai nodokļu kontroles pasākumiem, vai piemērotajiem tiesību ierobežojošiem līdzekļiem, ciktāl tā attiecas uz lietu, par kuru nodokļu maksātājs publiskojis ziņas. Minētā informācija apstrādājama žurnālistikas vajadzībām, un tikai tādā apmērā, ciktāl tas ir nepieciešams, lai sabiedrībai nodrošinātu objektīvas informācijas sniegšanu par konkrēto situāciju.”;

izteikt sesto daļu šādā redakcijā:

“(6) Šā panta noteikumus par informācijas konfidencialitāti ievēro šā panta otrajā daļā minētās amatpersonas un minēto iestāžu amatpersonas (darbinieki), kā arī sabiedrības pārstāvji, kuri ir iekļauti vai pieaicināti normatīvajos aktos noteiktajā kārtībā izveidotajās darba grupās un konsultatīvās padomēs. Šajā pantā noteikto informācijas konfidencialitāti personai ir pienākums ievērot arī pēc darbības pārtraukšanas minētajās darba grupās un konsultatīvās padomēs, kā arī pēc amata (dienesta, darba) tiesisko attiecību izbeigšanas.”

8.  Izslēgt 22.1 panta trešās daļas 6. un 7. punktu.

9.  Izslēgt 22.3 panta trešajā daļā vārdus “kas sniedz ar maksājumu kontu saistītu pakalpojumu”.

10.  Papildināt 26. panta desmito daļu pēc vārdiem “piedziņas kārtība” ar vārdiem “izņemot šā panta vienpadsmitajā daļā minēto nokavēto nodokļu maksājumu labprātīgas izpildes procesu”.

11.  Izteikt 30. panta trešo daļu šādā redakcijā:

“(3) Šā panta normas neattiecas uz kredītiestāžu un maksājumu pakalpojumu sniedzēju pakalpojumiem.”

12.  34.1 pantā:

papildināt pirmās daļas 3. punktu pēc vārdiem “apliekamo objektu” ar vārdiem “vai arī nodokļu maksātājs lieto normatīvajiem aktiem neatbilstošu nodokļu un citu maksājumu reģistrēšanas elektronisko ierīci vai iekārtu;”;

izteikt piekto daļu šādā redakcijā:

“(5) Valsts ieņēmumu dienests pieņem lēmumu par nodokļu maksātāja (vai tā struktūrvienības, kurā noticis pārkāpums) saimnieciskās darbības apturēšanu, ja nodokļu maksātājs 15 dienu laikā pēc šā panta otrajā daļā minētā rakstveida brīdinājuma paziņošanas nav novērsis tajā norādītos pārkāpumus un informējis Valsts ieņēmumu dienestu par brīdinājumā norādīto pārkāpumu novēršanu.”

13.  Papildināt pārejas noteikumus ar 228. punktu šādā redakcijā:

“228. Grozījums šā likuma 7.2 panta trešajā daļā, 7.3 pants un grozījumi šā likuma 15. panta pirmās daļas 3. punktā stājas spēkā 2021. gada 1. janvārī.”

Finanšu ministrs J. Reirs